Raja Azmi

Raja Azmi binti Raja Sulaiman (lahir 27 Jun 1959) lebih dikenali sebagai Kak Mi merupakan seorang pengarah dan penerbit televisyen dan filem Malaysia, berasal dari Kuala Kangsar, Perak. Beliau terkenal sebagai penerbit komik autobiografi Anak-anak Sidek dan siri animasinya. Selain itu, antara filem-filem terbitannya ialah Black Widow Wajah Ayu (1994), Cinta 200 Ela (2001) dan Haru Biru (2007) Selain itu, beliau juga aktif menulis dan berlakon.

Kerjaya
Beliau memulakan kerjaya awal sebagai pramugari di Penerbangan Malaysia (MAS).

Sebagai penerbit, Raja Azmi menggalas tugasnya menerusi filem Black Widow Wajah Ayu arahan U-Wei Hj Saari yang dibintangi oleh abang iparnya ketika itu, Misbun Sidek selain Hashimah Yon, Zaidi Omar.Digelar wanita kontroversi Utusan Malaysia (2 Julai 2013). Dicapai pada 2 Julai 2013. Kak Mi ialah pencetus cerita dan idea asal filem ini yang diterbitkan pada 1994. Pada tahun 1995, beliau menjadi penerbit dan pengarang komik Anak-anak Sidek yang berkisarkan tentang kisah benar Sidek bersaudara. Selain itu, beliau turut menyumbangkan ruangan Coretan Rasa Hati dan Let’s Exercise With Kak Mi dalam komik tersebut. Beliau juga menyumbangkan suaranya untuk watak Rukinah dalam siri animasi dengan tajuk sama.

Pada tahun 2002, Raja Azmi tampil dengan filem Cinta 200 Ela, arahan Shadan Hashim yang diadaptasi daripada novel tulisannya, Cinta 100 Ela yang dikelaskan 18SX. Filem ini dibintangi oleh Rashid Sidek dan Raja Azura sebagai pelakon utamanya.

Pada tahun 2011, Raja Azmi menerbitkan filem ...Dalam Botol yang tajuk asalnya adalah Anu Dalam Botol, arahan Khir Rahman. Ia berkisarkan tentang hubungan Ruby atau Rubidin dan Ghaus yang merupakan pasangan bercinta sejenis. Filem ini dilakonkan oleh Arja Lee, Wan Raja, Diana Danielle dan Ogy Ahmad Daud. Beliau sebelum ini dilaporkan akan menerbitkan filem biopik Anak-anak Sidek.Elrafaei Sapi (20 Mac 2017). Raja Azmi Terbit Kisah Sidek Cucuk Botox Gambaran Zaman Muda Rojak Daily. Dicapai pada 20 Mac 2017.

Beliau menduduki kerusi pengarah menerusi filem Enjin No. 9 yang ditayangkan pada 29 Mac 2018.Apa sebenarnya visi Raja Azmi dalam Enjin No. 9 mStar Online (5 April 2018). Dicapai pada 12 April 2018.

Kehidupan peribadi
Beliau berkahwin dengan pemain badminton Dato' Sri Jalani Sidek pada 23 Disember 1984 dan dikurniakan tiga anak, iaitu Puteri Suraya (lahir 1987), Puteri Suhaida (lahir 1989) dan Megat Deli (lahir 1994)."Jalani Sidek-Raja Azmi berkahwin hari ini", Berita Harian, 23 Disember 1984. Pasangan ini memfailkan perceraian pada 27 Jun 2012 ekoran konflik rumah tangga yang berterusan. Anak sulungnya, Puteri Suraya berkahwin dengan pengarah dan penulis skrip, Shadan Hashim.

Anak keduanya, Puteri Suhaida meminjamkan suaranya untuk watak Rusitah Sidek, kakak kepada Sidek bersaudara dalam siri animasi Anak-Anak Sidek. Raja Azmi berkahwin kali kedua dengan pemain bass kumpulan CRK, Mohd Eddie Ghazali pada 13 Oktober 2013.Mohd Al-Qayum Aziz (26 Februari 2016). Raja Azmi & Eddie sah bergelar suami isteri mSTAR Online. Dicapai pada 10 Januari 2017.Producer Raja Azmi is set to wed again The Star Online (8 Jun 2013). Dicapai pada 10 Januari 2014.

Beliau pernah ditangkap polis sekitar Ogos 2010 didapati mempunyai waran tangkap dari Mahkamah Tinggi Kuala Lumpur kerana tidak hadir perbicaraan pada 21 Julai 2010 bagi satu kes pertikaian komersial.Zaini Samsu Hadi (20 Ogos 2010). Polis tangkap Raja Azmi Kosmo!. Diperoleh pada 25 Januari 2011.

Filemografi

Filem
 Tahun Tajuk Pengarah Penulis  Penerbit Catatan 1994 Black Widow - Wajah Ayu     2002 Cinta 200 Ela    2007 Haru Biru   Penerbit eksekutif  2011 ...Dalam Botol    2016 Volkswagen Kuning    Idea asal 2018 Enjin No.9    Filem arahan pertama  2020 Ratu Kala Jengking: Puteri Keranda     Mak Kiah; sebagai pelakon 2021 Kampong Pisang Musikal Raya Istimewa    Emcee; sebagai pelakon 2022 Jerangkung Dalam Almari   

Drama
 Tahun Tajuk Watak Saluran TV Catatan 2009 Jongkang Jongkit Raja Azmi Astro Warna Episod 1-262016 Marhaban Kome Oi Opah Sala TV3 Sha & Shah Datin Latifah Astro Ria 2018 Rahasia Kasih  Puan Azza ntv72019 Setelah Cinta Itu Pergi  Puan SalmiahTV3 Dia Menantu Rahsia Mak Cik Odah Satukan Rasa Kalthom Astro Ria 2020 Kau Perempuan Itu Mak Som TV12021 Rudy Vs Jolie Mama Maria TV Okey Cinta Yang Pulang Datin Hasanah TV2 Saat Kau Takluk Cinta Ini Mak Jah TV32022 Aku Pilih Bahagia Rahmah TV1 Bisik Bisik GeloraIbu Jad Izuddin TV3 Selamanya Suri Cinta Hajah Noriah TV9 Sekali Lagi Cinta Kembali Badariah TV3 Dia Yang Ku Jadikan Suami Anisah Astro Ria Chinta Arjuna Kak Bell TV32023 Liar Rowena Abdul Aziz Astro Ria Inspektor Babyface Mummy B TV2 Penampilan khas  Luruhnya Bunga Cinta Puan Sri Zaleha TV32024 My Lovely Driver Datin Suraya Kampung Puasa Opah Astro Ceria Kiblat Ke Syurga Mama Astro Ria Dua Darjat Cik Yam TV3 Baby Papa  Nek Kiah Tonton Di Hatiku Ada Kamu  Mak Ngah  Viu Luruhnya Bunga Cinta 2 Puan Sri Zaleha TV3 Lara Kasih Fatimah 2025 Nikmat Hanya Sesaat Maryam  Manuskrip Cinta Ayaana Mak Pah TV Okey Rumah Tanpa Luka Hajah Kamilah Astro Ria Panggil Aku Dahlia Datin Juhara TV1 2026 Pak Su Ammara Hajah Rubiah  Astro Ria

Telefilem
 Tahun Tajuk Watak Saluran TV Catatan 2018 Menantu Nista EllaTV3 2020 Dia Kembarku Mak Kiah 2022 Kasih Dari Syurga Mak Milah TV22023 Sempurna Puan Husna TV3 Rentap Dirinya sendiri TV1 2025 Saling Tak Terlihat  Safiyah  UTV Usanita 

Animasi
 Tahun Tajuk Watak suara Saluran TV Catatan 1999–2003 Anak-anak Sidek  Rukinah Sulaiman  TV1 Penerbit (Musim 1-3), penerbit eksekutif (Musim 3) 2000–2002 Edy & Cici   TV1 Penerbit

Televisyen
 Tahun  Tajuk Peranan  Saluran TV  Catatan  2012 MasterChef Selebriti Malaysia (Musim 1) Peserta  Astro Ria Tersingkir minggu ke-4

Bibliografi
 Tangkis 5 (1992; sebagai penerbit)
 Cinta 100 Ela (1993; sebagai penulis)
 Anak-anak Sidek (1995-2005; sebagai penerbit)
 Coretan Rasa Hati (1995-1997; dimuatkan dalam komik Anak-Anak Sidek)
 Let’s Exercise with Kak Mi (1995-1997; dimuatkan dalam komik Anak-Anak Sidek)

Rujukan

Pautan luar





Kategori:Orang hidup
Kategori:Kelahiran 1959
Kategori:Pengarah filem Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Penerbit filem Malaysia
Kategori:Penerbit televisyen Malaysia
Kategori:Orang dari Perak